མོག་མོག་ལ་ཁམས་མི་ཉག་ཁུལ་དུ་ཕོ་ལོག་ཟེར་བ་དང་།མིང་དེ་ལྟར་ཐོགས་དོན་མི་ཉག་གི་ངག་རྒྱུན་དུ།སྔ་མོ་གླིང་གེ་སར་རྒྱལ་པོ་མི་ཉག་བརྒྱུད་རྒྱ་ནག་ནས་ཇ་རྫོང་དབབ་པར་ཕེབས་ཤིང་།སྐབས་དེ་དུས་དགྲ་ཟོན་ཧ་ཅང་ཆེན་པོ་གནང་དགོས་པའི་དུས་ཤིག་འཁེལ་བས།མཚན་མོ་མ་གཏོགས་ཉིན་མོ་ཇ་བསྐོལ་བ་དང་ཟས་གཡོ་བ་སོགས་གནང་དཀའ་བ་ཞིག་བྱུང་།དེར་བརྟེན་མི་ཉག་གི་མི་ཚོས་བློ་ཐབས་བཀོལ་ཏེ།ཕོ་ལོག་གསར་བཏོད་བྱས་ཤིང་།ཐོག་མའི་ཆར་ཕོ་ལོག་གི་ནང་སྙིང་དུ་མར་དང་རྩམ་པའི་ཕྱེ་མར་བརྫིས་ཏེ་བླུགས་ཤིང་ཕྱི་ཤུན་གྲོ་རྗེན་གྱིས་གཡོགས་ཏེ་མེར་བསྲེགས་པའམ་རླངས་བཙོས་བྱས་ཡོད་པས།ལྟོ་བ་འགྲང་སླ་བ་དང་རུལ་དཀའ་བ།ནང་དུ་སྦྲང་རྩི་སོགས་བསྲེས་ཡོད་པས་བྲོ་བ་ཞིམ་པ།དམག་ས་དང་རི་རྩེ་སོགས་ལ་འཁྱེར་བདེ་བ་བྱུང་།དེ་ལ་གེ་སར་ཧ་ཅང་ཐུགས་མཉེས་པར་གྲགས།ནོར་གླིང་བོད་ཀྱི་རིག་གཞུང་གཅེས་སྐྱོང་ཁང་གི་དྲ་རྒྱར་ཡང་མི་ཉག་ཕོ་ལོག་ཅེས་པ་ནི་སྐྱུར་ཕྱུར་དང༌།བུ་རམ།སྲན་ཞིབ་ཕྲན་བུ།མར་ཁུ་བཅས་མཉམ་བསྲེས་ཀྱི་ནང་ཚི་བྱས་པའི་མོག་མོག་ལ་ཟེར་ཞེས་བཀོད་འདུགཕྱིས་སུ་དེ་ནས་འཕེལ་རྒྱས་ཕྱིན་ཏེ་ནང་དུ་ཤ་དང་།ཕྱུར་བ།སྔོ་ཚོད་སོགས་བླུགས་པའི་ཕོ་ལོག་སྣ་ཚོགས་བྱུང་།